《泺口待渡同石亭》
清代·李黼平

东来风景与心违，到处惊蓬卷地飞。泺口夕阳红照水，华山秋色翠生衣。

故人弹铗歌同和，此际停骖计恐非。明借名泉洗尘土，真珠十斛溅霏微。

作者简介：（1770—1832）清广东嘉应人，字绣之，又字贞甫。嘉庆十年进士，官昭文知县。为政宽和，而以亏挪系狱数年。治汉学，工考證。回粤入学海堂阅课艺，主讲宝安书院。有《毛诗紬义》、《易刊误》等。